Държавен вестник, бр. 67, 2009 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  67
съгласно приложение  № 1, при които няма 
превишаване на установените за тях долни 
ПСКР, съгласно приложение № 2, изготвят и 
декларират ежегодно пред РИОСВ информация 
за консумацията и количеството вложени раз­
творители съгласно т. 3.1 на приложение № 8, 
вкл., с годишните доклади по чл.  125, т.    5 
ЗООС, а за инсталациите, за които предстои 
въвеждане в експлоатация, и инсталациите по 
чл. 21, ал. 2 представят информация за консу­
мацията на разтворители съгласно проектната 
мощност – преди датата на въвеждането им в 
експлоатация, вкл. със заявленията за издаване 
на КР.
(9) Когато с ежегодния ПУР бъде констати­
рано нарушение на разпоредбите на наредбата, 
за дата на извършване на административното 
нарушение се счита датата на постъпването на 
ПУР в РИОСВ.“
§ 5. В чл. 21 ал. 2 се изменя така:
„(2) При съществена промяна на инсталация, 
за която е издадено КР, се прилага чл. 20, ал. 8.“
§ 6. Създава се чл. 28а: 
„Чл.  28а. (1) Забранява се употребата на 
ЛОС по чл.  10, ал.  1, т.  1, с изключение на 
случаите по ал. 2.
(2) В случаите, когато замяната на ЛОС по 
чл. 10, ал. 1, т. 1 не е възможна, поради липса 
на икономически и технически достъпен замес­
тител на посочените вещества, употребата им в 
тези инсталации може да бъде продължена само 
след получаване на разрешение от министъра 
на околната среда и водите, при условие че се 
докаже отсъствието на риск за човешкото здраве 
и за околната среда, спазват се изискванията 
на наредбата и се използва НДНТ.
(3) За операторите на инсталации от обхвата 
на приложение № 4 от ЗООС употребата на 
веществата по чл. 10, ал. 1, т. 1 се разрешава в 
условията на комплексно разрешително, издава­
но по реда на глава седма, раздел II на ЗООС.
(4) За издаване на разрешение по ал. 2 опера­
торите подават до министъра на околната среда 
и водите заявление на хартиен и електронен 
носител по образец съгласно приложение № 10.
(5) Към заявлението по ал. 4 се прилагат:
1. утвърден ПУР за предходната година с 
приложени протоколи от анализи като дока­
зателство за съответствие на инсталацията с 
изискванията на наредбата;
2. оценка на инсталацията за използвана 
НДНТ;
3. актуални протоколи от анализи на ра­
ботната среда;
4. становище от съответната РИОСВ след 
извършена проверка за доказване съответстви­
ето на документите по т. 1, 2 и 3;
5. документ за платена такса.
(6) В 14-дневен срок от получаване на доку­
ментите по ал. 4 и 5 компетентният орган по 
ал. 2 или оправомощено от него длъжностно 
лице уведомява заявителя за допуснати неточ­
ности и непълноти в тях. Заявителят е длъжен 
да ги отстрани в 30-дневен срок от получаване 
на съобщението.
(7) Разрешението се издава по образец 
съгласно приложение № 11 в 30-дневен срок 
от датата на подаване на заявлението или от 
отстраняване на недостатъците по реда на ал.  6.
(8) Разрешението е валидно в срок до поя­
вата на икономически и технически достъпен 
заместител на посочените вещества.
(9) Министърът на околната среда и водите 
с мотивирано решение отказва издаването на 
разрешeнието, когато операторът не е предста­
вил необходимите документи по ал. 5 и 6 или 
представените документи доказват несъответ­
ствие с изискванията на наредбата или други 
нормативни актове.
(10) Разрешението се изпраща на заявителя 
в 3-дневен срок от издаването му.“
§ 7. Член 31 се изменя така:
„Чл.  31. (1) Министерството на околната 
среда и водите изпраща доклад до Европейската 
комисия (ЕК) с резултатите от прилагането 
на тази наредба през интервал от три години. 
Докладът се изготвя въз основата на въпросник 
или структурен документ, изготвен от ЕК.
(2) Докладите по ал. 1 се изготвят не по-
късно от 9 месеца от края на обхванатия в тях 
тригодишен период.
(3) Достъпът до докладите се осъществява 
по реда на ЗООС. 
(4) Докладите задължително включват 
необходимата достоверна и представителна 
информация и данни, доказващи изпълнението 
на установените в глава втора изисквания.“
§ 8. В § 1, т. 24 думите „но без да включват 
окончателно депониране“ се заменят с „но без 
да включват окончателно обезвреждане“.
§ 9. Създава се § 1а към допълнителните 
разпоредби със следното съдържание:
„§ 1а. Наредбата въвежда изискванията на 
Директива 1999/13/ЕО на Съвета на ЕО от 
11 март 1999 г. за ограничаване на емисиите 
на летливи органични съединения, дължащи 
се на употребата на органични разтворители 
в определени дейности и инсталации.“
§ 10. В § 12 думите „летливите“ се заменят 
с думите „ЛОС“.
§ 11. Параграф 13 се изменя така:
„§ 13. Употребата на ЛОС по чл. 10, ал. 1, 
т. 2 в инсталации, попадащи в обхвата на тази 
наредба, се забранява, с изключение на случаите, 
в които липсват технически и икономически 
достъпни, по-малко вредни вещества и препа­
рати, за което преценка се извършва от КО 
съгласно чл. 20, ал. 7.“